ເຈົ້າໜ້າທີ່ ສືບສວນເບິ່ງ ການເຊື່ອມໂຍງ ລະຫວ່າງ ກຸ່ມລັດອິສລາມ ກັບພວກມືປືນ ໃນລັດເທັກຊັສ
ບັນດາ​ນັກ​ສືບສວນ​ ​ໄດ້​ກວດສອບ​ ເບິ່ງ​​ເຄືອ​ຂ່າຍສື່​ສັງຄົມ Twitter ຂອງ​ມື​ປືນ​ຄົນ​ນຶ່ງ ພ້ອມ​ກັບ ​ເຄື່ອງ​ອີ​ເລັກ​ໂທຣ​ນິກຕ່າງໆ ທີ່​ທັງ​ສອງຄົນ​ໄດ້​ນຳ​ໃຊ້.
ບັນດາເຈົ້າໜ້າທີ່ສະຫະລັດ ພວມພະຍາຍາມ ພິຈາລະນາ ເບິ່ງວ່າ ມີການກ່ຽວພັນກັນໃດໆຫຼືບໍ່ ລະຫວ່າງກຸ່ມລັດອິສລາມ ແລະ ຊາຍ 2 ຄົນ ທີ່ໄດ້ໂຈມຕີ ງານການແຂ່ງຂັນແຕ້ມຮູບ ກາຕູນລໍ້ລຽນ ພະສາສະດາມູຮຳມັດ ຂອງສາສະໜາອິສລາມ ຢູ່ໃນລັດເທັກຊັສນັ້ນ ບັນດານັກສືບສວນ ໄດ້ກວດສອບເບິ່ງເຄືອຂ່າຍສື່ສັງຄົມ Twitter ຂອງມືປືນຄົນນຶ່ງ ພ້ອມກັນກັບ ເຄື່ອງອີເລັກໂທຣ ນິກຕ່າງໆ ທີ່ພວກເຂົາທັງສອງໄດ້ນຳໃຊ້ ກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ຕໍ່ການໂຈມຕີ ດັ່ງກ່າວ ໂດຍກ່າວວ່າ   ໄດ້ທຳການໂຈມຕີ ຢູ່ໃນເມືອງ Garland ນອກນະຄອນ Dallas ກຸ່ມດັ່ງກ່າວ ເວົ້າວ່າ ນີ້ແມ່ນການໂຈມຕີຄັ້ງ ທຳອິດຂອງຕົນ ຢູ່ໃນດິນແດນ ຂອງສະຫະລັດ ແລະ ເວົ້າອີກວ່າ ສິ່ງທີ່ຮ້າຍແຮງກວ່ານັ້ນ ແມ່ນຍັງຈະຕາມມາອີກ ໂຄສົກທຳນຽບຂາວ ທ່ານ Josh Earnest ກ່າວວ່າ ລັດຖະບານທ່ານໂອບາມາ ແມ່ນຍັງ ບໍ່ພ້ອມ ທີ່ຈະປະກາດອອກມາວ່າ ກຸ່ມລັດອິສລາມ ໄດ້ເຂົ້າມາໃນສະຫະລັດແລ້ວ ທ່ານ Earnest ເວົ້າວ່າ ຕຳຫລວດ ໄດ້ລະບຸໂຕພວກມືປືນ ວ່າ ຊຶ່ Elton Simpson ແລະ Nadir Soofi ທັງສອງ ຄົນ ໄດ້ເປີດສາກຍິງເຂົ້າໃສ່ ຫໍປະຊຸມບ່ອນຈັດງານແຂ່ງຂັນແຕ້ມຮູບດັ່ງກ່າວ ເຮັດໃຫ້ຍາມ ຮັກສາຄວາມປອດໄພຄົນໜຶ່ງບາດເຈັບ ກ່ອນທີ່ຕຳຫລວດ ຈະຍິງສັງຫານພວກເຂົາ